Կանայք դաշտից տուն եկան և, զարմանալով օտարականի ներկայությունից, շտապեցին հարեմ՝ Այշայից մանրամասներ իմանալու համար։ Երեխաներն իրար հրմշտելով ջրհորից ջուր խմեցին և իրար ջրեցին։ Յոթ աղջիկ էին և վեց տղա՝ չորսից մինչև տասներեք տարեկան։ Նրանց դեմքերն ու ձեռքերը կեղտոտ էին, ոտքերը՝ բոբիկ։ Քանի մայրերը ճաշ էին պատրաստում, նրանք խաղում էին բակում, և այդ խաղը պատրվակ էր հյուրին ուսումնասիրելու համար։ Շուտով յոթ կամ ութ տարեկան շիլ մի տղա, չդիմանալով, մոտեցավ և, համազգեստը ցույց տալով, հարցրեց.